**Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 17.decembra noteikumos Nr.1524 „Noteikumi par valsts atbalstu lauksaimniecībai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta 3.1 un ceturto daļu un likumu „Par valsts budžetu 2016.gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Sagatavotais noteikumu projekts attiecas uz dabas resursu, lauksaimnieciskās ražošanas un pārstrādes politikas jomu.Pašlaik spēkā ir Ministru kabineta 2013.gada 17.decembra noteikumi Nr.1524 „Noteikumi par valsts atbalstu lauksaimniecībai” (turpmāk – noteikumi Nr.1524).Saskaņā ar Lauksaimniecības un lauku attīstības likuma 5.panta 3.1 un ceturto daļu valsts budžetā katru gadu subsīdiju veidā tiek paredzēts valsts atbalsts lauksaimniecības attīstībai no gada pamatbudžeta kopējiem izdevumiem, kas tiek segti no dotācijām vispārējiem ieņēmumiem, atskaitot iemaksas Eiropas Savienības budžetā.2016.gadam Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam subsīdiju veidā paredzētais finansējums ir 8 610 962 *euro*.Ievērojot Nacionālajā attīstības plānā 2014.–2020.gadam lauksaimniecības nozarei izvirzītās prioritātes, noteikumu projektā ir noteikti atbalsta pasākumi un to īstenošanai nepieciešamais finansējums.Ņemot vērā līdzšinējo pasākumu efektivitāti, valsts atbalsta līmeni un valsts ekonomisko situāciju, lauksaimniekiem ļoti būtisks valsts atbalsts ir jomās, kas stimulētu lauksaimnieka dzīvotspēju un konkurētspēju. Tāpēc saskaņā ar noteikumu projekta 1.punktu pieejamais finansējums galvenokārt novirzīts lauksaimniecības produktu ražotājiem šādiem pasākumiem:1) lopkopības attīstībai – 5 517 405 *euro*;2) augkopības attīstībai – 614 522 *euro*;3) starptautiskai un savstarpējai sadarbībai – 678 570 *euro*;4) tirgus veicināšanai – 327 340 *euro*;5) nacionālās pārtikas kvalitātes shēmas veicināšanai – 50 000 *euro*;6) iepriekšējā gadā uzsākto atbalsta pasākumu izpildes finansēšanai – 1 423 125 *euro*.2016.gadā uz atbalsta saņemšanu var pretendēt fiziska vai juridiska persona.Atbilstoši Lauku atbalsta dienesta sniegtajai informācijai, 2015.gadā atbalsta pasākumā „Apdrošināšanas polišu iegādes izdevumu segšanai” izveidojās finansējuma deficīts 540 000 *euro* apmērā un atbalsts tika izmaksāts, piemērojot proporcionālās samazināšanas koeficientu 0,19, kas ir nesamērīgi liels samazinājums. Ņemot vērā minēto un lai vēl mazinātu finansiālo slogu lauksaimniekiem, noteikumu projektā ar 1.punktu izteiktajā 2.6.apakšpunktā minētajā atbalsta pasākumā ir plānots finansējums 584 379 euro apmērā apdrošināšanas polišu iegādes izdevumu segšanai.Ar noteikumu projekta 1.punktu izteiktajā 2.1.1.8.apakšpunktā minēto atbalstu sniedz saskaņā ar Komisijas 2014. gada 25. jūnija Regulu (EK) Nr. 702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – regula Nr. 702/2014) Lai nodrošinātu grūtībās nonākuša atbalsta pretendenta definīcijas atbilstību 2013.gada 18.decembra Komisijas regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam 4.panta 3.punkta a) apakšpunktā un regulas Nr. 702/2014 2.panta 14.punkta c) apakšpunktā noteiktajam, noteikumu projekta 3.punktā ir precizēts noteikumu Nr.1524 7.1.3.apakšpunkts, papildinot to ar vārdiem “vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu kolektīvu maksātnespējas procedūru”.Noteikumu projekta 5.punktā, lai nodrošinātu atbalsta saņēmēju informācijas publicēšanas atbilstību regulas Nr. 702/2014 9.panta 2.punkta prasībām, noteikumu Nr.1524 8.punkts ir papildināts ar minētās regulas prasībām.Tā kā noteikumu projekta 13. un 14.punktā, atbalsta pasākums „Lopkopības attīstībai” ir papildināts ar būtiskiem ciltsdarba īstenošanas pakalpojumiem, noteikumu projekta 8.punktā ir precizēta noteikumu Nr.1524 12.punkta redakcija, kurā noteikti atbalsta „Lopkopības attīstībai” piešķiršanas vispārīgie nosacījumi. Saskaņā ar konvenciju “Par bioloģisko daudzveidību” (1992.gada 5.jūnijā Riodežaneiro Konvencija ratificēta ar likumu „Par 1992.gada 5.jūnija Riodežaneiro Konvenciju par bioloģisko daudzveidību”) Latvija ir apņēmusies īstenot ekonomiski un sociāli labvēlīgus pasākumus, kas veicinās bioloģiskās daudzveidības saglabāšanu un ilgtspējīgu izmantošanu. Ievērojot minēto konvenciju, Latvija ir noteikusi konkrētas lauksaimniecības dzīvnieku šķirnes, kas ir uzskatāmas par lauksaimniecības dzīvnieku ģenētiskiem resursiem. Vienas no tām ir Latvijas brūnās un Latvijas zilās šķirnes, kurām ļoti nepieciešams ir atjaunot vaislas buļļu, kuru vienas šķirnes asinība sasniedz vismaz 50 procentus, līnijas, lai nepieļautu tuvradniecību (inbrīdingu). Lai būtu iespēja veidot Latvijas brūnās un Latvijas zilās šķirnes vaislas buļļu jaunas līnijas, noteikumu projekta 9. un 10.punktā ir paredzēts atbalsts šķirnes dzīvnieku audzētāju organizācijām, kas īsteno Latvijas brūnās vai Latvijas zilās šķirnes ģenētisko resursu ciltsdarba programmu. Tā kā noteikumu Nr.1524, spēkā esošajā redakcijā, 13.1.apakšpunktā ir definēts konkrēts atbalsta pretendents un ir noteikts saīsinājums „turpmāk – organizācija”, tad noteikumu projekta 9. un 10.punktā ir lietots saīsinājums – organizācija.Lai Latvijā būtu iespēja izaudzēt pēc iespējas ģenētiski augstvērtīgus tīršķirnes vaislas teķus, noteikumu projekta 13.punktā ir paredzēts atbalsts šķirnes dzīvnieku audzētāju organizācijai par vaislas teķu kvalitātes novērtēšanu pēc pēcnācēju kontrolnobarošanas rezultātiem. Noteikumu projekta 14.punktā noteikumi Nr.1524 ir papildināti ar jaunu 2.8.1 apakšnodaļu, kurā ir plānots atbalsts dzīvnieku darbspēju un ģenētiskās kvalitātes popularizēšanas pasākumiem, lai tīršķirnes dzīvnieku audzētājiem būtu iespēja demonstrēt plašam interesentu lokam, savus sasniegumus selekcijas un ciltsdarba jomā, tā rodot tirgu vaislas jaudzīvnieku pārdošanai ārpus Latvijas robežām. Atbalstu piešķirs saskaņā ar regulas Nr. 702/2014 24.panta 2.punktu. Lai minētie pasākumi būtu organizēti labā līmenī, Lauku atbalsta dienests apbalsta pretendentu atbilstību vērtēs pēc kritērijiem dzīvnieku darbspēju un ģenētiskās kvalitātes popularizēšanas pasākumu organizēšanai. Noteikumu projekta 39.punktā ir papildināti noteikumi Nr.1524 atbilstošiem pielikumiem.  Lai veicinātu kvalitatīvu biškopības produktu ražošanu un to realizāciju tirdzniecībā, kā arī godīgas konkurences veidošanos starp bišu saimju turētājiem, noteikumu projekta 17.punktā ir noteikta prasība pretendentam reģistrēties kā nodokļu maksātājam vai saimnieciskās darbības veicējam. Lai saglabātu kultūraugu genofondu un nodrošinātu nepieciešamās šķirnes identitātes pārbaudes, noteikumu projekta 18. un 19.punktā ir precizēta redakcija un 41.punktā ir palielināts pārbaudāmo šķirņu vienību skaits.Lai nodrošinātu prasības par kartupeļu paraugu ņemšanu vīrusu un viroīda noteikšanai kartupeļu sēklas materiāla sertifikācijai, paraugu analīzi PVY, PVM, PLRV vīrusu noteikšanai kartupeļu sēklas materiālam sertifikācijai, paraugu analīzi viroīda noteikšanai, kartupeļu mātesaugu paraugu analīzi PVX, PVY, PVM, PVS, PLRV, PVA vīrusu un Bakteriālās melnkājas noteikšanai un kartupeļu bumbuļu laboratoriskām analīzēm, lai noteiktu gaišo un tumšo gredzenpuvi, noteikumu projekta 20., 21. un 22.punktā ir precizētas redakcijas un atbalsta pasākumam „Atbalsts kvalitatīvas sēklas sagatavošanai un izmantošanai” ir palielināts finansējums par 20 000 *euro*.Atbilstoši noteikumu projekta 1.punktā noteiktajam finansējumam, noteikumu projekta 26., 27., 28., 29. un 32.punktā precizētas atbalsta summas.Lai mazinātu administratīvo slogu, noteikumu projekta 19., 24. un 25.punktā līgums ir aizstāts ar Lauku atbalsta dienesta lēmumu.Lai tiesību norma būtu skaidra un nepārprotama, noteikumu projekta 25.punktā ir papildināta noteikumu Nr.1524 184.punkta redakcija un noteikts, ka atbalstu nepiešķir arī investīcijām lauksaimniecības nozarē.Atbilstoši Ministru kabineta 2015.gada 21.oktobrī rīkojumam Nr.640 „Par atvasinātu publisku personu "Valsts Priekuļu laukaugu selekcijas institūts", "Valsts Stendes graudaugu selekcijas institūts", "Latvijas Valsts agrārās ekonomikas institūts" un "Latvijas Valsts augļkopības institūts" reorganizāciju” (prot. Nr. 54 23. §), Latvijas Valsts agrārās ekonomikas institūts ir reorganizēts un sākot ar 2016.gada 1.janvāri savu darbību uzsāka „Agroresursu un ekonomikas institūts”. Noteikumu projekta 31.punktā ir mainīts institūta nosaukums.  Noteikumu projekta 35.punktā ir precizētas prasības atbalsta pasākumam „Atbalsts dalībai pārtikas kvalitātes shēmās”. Pamatojoties uz shēmu dalībnieku skaitu, 2015.gada saņemto atbalsta iesniegumu skaitu, kā arī nākamajā gadā pieejamo finansējumu, noteikumu projektā veiktas izmaiņas  atbalsta nosacījumiem dalībai pārtikas kvalitātes shēmās. Nacionālās pārtikas kvalitātes shēmas dalībniekiem un bioloģiskās lauksaimniecības shēmas dalībniekiem  atbalsts paredzēts  atbilstoši shēmā sertificēto produktu skaita. Ņemot vērā to, ka  nav iespējams nodalīt no  primārā produkta ražotāja pārstrādei piegādātās izejvielas daudzuma to daļu, kas ir izmantota shēmas produktu ražošanā,   atbalsts  izejvielu piegādātājiem vairs nav paredzēts. Ņemot vērā to, ka ir uzņēmumi, kas ražo gan sertificētus bioloģiskos produktus, gan nacionālās pārtikas kvalitātes shēmas produktus, tad ar noteikumu projekta 36.punktu noteikumi Nr.1524 ir papildināti ar jaunu 6.3.1apakšnodaļu, kurā noteikts, ka atbalstu varēs saņemt par dalību gan bioloģiskās lauksaimniecības, gan nacionālajā pārtikas kvalitātes shēmā – par katru attiecīgi sertificēto produktu.Noteikumu projekta 36.punktā ir precizēta saņemšanas kārtība, lai saņemtu atbalstu par dalību pārtikas kvalitātes shēmās. Tā kā atbalsta saņemšanas kārtība paredz, ka Lauku atbalsta dienests mēneša laikā pēc iesniegumu iesniegšanas termiņa beigām pieņem lēmumu par atbalsta piešķiršanu un triju mēnešu laikā izmaksā atbalstu, 2016.gadā nav nepieciešams paredzēt finansējumu. Lai veicinātu pārtikas kvalitātes shēmās iesaistīto dalībnieku saražotās produkcijas nonākšanu līdz patērētājiem un tās atpazīstamību ārpus Latvijas robežām, noteikumu projekta 38.punktā ir palielināts finansējums veicināšanas pasākumiem īstenošanai par 20 000 *euro*. Saskaņā ar Ministru kabineta 2015. gada 25. augustā noteikumiem Nr.492 „Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā”, sākot ar 2015.gada 15.oktobri, lauksaimniekiem ir iespējams izmantot atbalstu apdrošināšanas prēmiju izdevumu daļējai segšanai 65 % apmērā. Lai nepieļautu dubultu subsidēšanu, ar noteikumu projekta 38.punktu ir svītrota 7.nodaļa un 43.punktā svītroti attiecīgie pielikumi.Noteikumu projekta 42.punktā izteikta jaunā redakcijā iesnieguma veidlapa atbalsta saņemšanai par dalību pārtikas kvalitātes shēmā. Lai būtu nodrošināta tiesību normu vieglāka uztvere, noteikumu projekta 6., 15., 30. un 34.punktā ir lietots Komisijas 2013.gada 18.decembra Regulas (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352) saīsinājums turpmāk – Komisijas regula Nr.1407/2013.Minētie grozījumi noteikumos Nr.1524 ļaus plānveidīgi apgūt valsts atbalstam piešķirtos finanšu līdzekļus 2016.gadā. |
| 3. | Projekta izstrādē iesaistītās institūcijas | Zemkopības ministrija, Lauku atbalsta dienests un Lauksaimniecības datu centrs. |
| 4. | Cita informācija | Ja atbalsta pretendents uz atbalstu pretendē pirmo reizi, tam jāreģistrējas Lauku atbalsta dienesta klientu reģistrā saskaņā ar Ministru kabineta 2014.gada 30.septembra noteikumiem Nr.599 „Noteikumi par Eiropas Lauksaimniecības garantiju fonda, Eiropas Lauksaimniecības fonda lauku attīstībai, Eiropas Jūrlietu un zivsaimniecības fonda, kā arī par valsts un Eiropas Savienības atbalsta lauksaimniecībai un lauku un zivsaimniecības attīstībai finansējuma administrēšanu 2014.–2020.gada plānošanas periodā”. Saskaņā ar Lauksaimniecības un lauku attīstības likuma 5.panta 3.1 un ceturto daļu ir izdoti noteikumi par valsts atbalstu lauksaimniecībai un tā piešķiršanas kārtību, paredzot, ka atbalsts tiek maksāts 100 % no valsts budžeta līdzekļiem. Ar šiem normatīvajiem aktiem var iepazīties Zemkopības ministrijas tīmekļvietnē http://www.zm.gov.lv sadaļā >[Valsts atbalsts](http://www.zm.gov.lv/?sadala=2)> Lauksaimniecība un [lauku attīstība](http://www.zm.gov.lv/?sadala=902) > Nacionālās subsīdijas. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kas nodarbojas ar lauksaimniecisko ražošanu, – aptuveni 4500 valsts atbalsta saņēmēju, 9 zinātniskās institūcijas, 16 šķirnes dzīvnieku audzētāju organizāciju un 9 lauksaimnieku nevalstiskās organizācijas. |
| 2. | Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (latos) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   0 |   0 | Nav attiecināms | Nav attiecināms | Nav attiecināms |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 |   0 | Nav attiecināms | Nav attiecināms | Nav attiecināms |
| 1.2. valsts speciālais budžets |   0 |   0 | Nav attiecināms | Nav attiecināms | Nav attiecināms |
| 1.3. pašvaldību budžets |   0 |   0 | Nav attiecināms | Nav attiecināms | Nav attiecināms |
| 2. Budžeta izdevumi: |   8 610 962 |   0 | Nav attiecināms | Nav attiecināms | Nav attiecināms |
| 2.1. valsts pamatbudžets |   8 610 962 |   0 | Nav attiecināms | Nav attiecināms | Nav attiecināms |
| 2.2. valsts speciālais budžets |   0 |   0 | Nav attiecināms | Nav attiecināms | Nav attiecināms |
| 2.3. pašvaldību budžets  |   0 |   0 | Nav attiecināms | Nav attiecināms | Nav attiecināms |
| 3. Finansiālā ietekme: | – 8 610 962 |   0 | Nav attiecināms | Nav attiecināms | Nav attiecināms |
| 3.1. valsts pamatbudžets |  – 8 610 962 |   0 | Nav attiecināms | Nav attiecināms | Nav attiecināms |
| 3.2. speciālais budžets |   0 |   0 | Nav attiecināms | Nav attiecināms | Nav attiecināms |
| 3.3. pašvaldību budžets  |   0 |   0 | Nav attiecināms | Nav attiecināms | Nav attiecināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) |  X |   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
|   0 | Nav attiecināms | Nav attiecināms | Nav attiecināms |
| 5. Precizēta finansiālā ietekme: |  X |   0 | Nav attiecināms | Nav attiecināms | Nav attiecināms |
| 5.1. valsts pamatbudžets |   0 | Nav attiecināms | Nav attiecināms | Nav attiecināms |
| 5.2. speciālais budžets |   0 | Nav attiecināms | Nav attiecināms | Nav attiecināms |
| 5.3. pašvaldību budžets  |   0 | Nav attiecināms | Nav attiecināms | Nav attiecināms |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): |   Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana neietekmē valsts budžetu, jo nosaka kārtību, kādā tiek piešķirts likumā „Par valsts budžetu 2016.gadam” Zemkopības ministrijas budžeta apakšprogrammā 21.01.00 „Valsts atbalsts lauksaimniecībai un lauku attīstībai” valsts atbalstam apstiprinātais finansējums, kas 2016.gadā ir paredzēts 8 610 962 *euro* apmērā. |

*Anotācijas IV sadaļa – projekts šo jomu neskar*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas 2014.gada 25.jūnija Regula (EK) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, Nr.L 193) (turpmāk – Komisijas Regula Nr.702/2014);Komisijas 2013.gada 18.decembra Regula (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352) (turpmāk – Komisijas Regula Nr.1407/2013);Komisijas 2013.gada 18.decembra Regula (EK) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr.L 352) (turpmāk – Komisijas Regula Nr.1408/2013). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas 2014.gada 25.jūnija Regula (EK) Nr.702/2014, ar kuru konkrētas atbalsta kategorijas lauksaimniecības un mežsaimniecības nozarē un lauku apvidos atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108.pantu (Eiropas Savienības Oficiālais Vēstnesis, 2014.gada 1.jūlijs, Nr.L 193) (turpmāk – Komisijas Regula Nr.702/2014);Komisijas 2013.gada 18.decembra Regula (EK) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352) (turpmāk – Komisijas Regula Nr.1407/2013);Komisijas 2013.gada 18.decembra Regula (EK) Nr.1408/2013 par Līguma par Eiropas Savienības darbību 107. un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr.L 352) (turpmāk – Komisijas Regula Nr.1408/2013). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1407/2013 3.panta 2.punkts | Noteikumu projekta 5.punkta 8.4., 8.5.2., 8.6. un 218.punkts. | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 2.panta 2.punkts | Noteikumu projekta 5.punkta 8.5.2.apakšpunkts. | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 3.panta 2.punkts | Noteikumu projekta 5.punkta 8.4., 8.5.3. un 8.6.apakšpunkts. | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 2.panta 2.punkts | Noteikumu projekta 5.punkta 8.5.3.apakšpunkts. | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 5.panta 1., 2. un 3.punkts | Noteikumu projekta 5.punkta 8.6.apakšpunkts. | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1408/2013 6.panta 4.punkts | Noteikumu projekta 5.punkta 8.13.apakšpunkts. | Komisijas Regulas Nr.1408/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 5.panta 1.un 2.punkts | Noteikumu projekta 5.punkta 8.6.apakšpunkts. | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 6.panta 1.punkts | Noteikumu projekta 35.punkta 218.punkts un 36.punkta 223.2.apakšpunkts. | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 6.panta 4.punkts | Noteikumu projekta 5.punkta 8.13.apakšpunkts. | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.702/2014 13.pants.  | Noteikumu projekta 5.punkta 8.7. apakšpunkts. | Komisijas Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.702/2014 24.panta 8.punkts un 27.panta 1.punkta “a”, “b” un “c”apakšpunkts. | Noteikumu projekta 8.punkta 12.punkts. | Komisijas Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.702/2014 24.panta 2.punkts. | Noteikumu projekta 14.punkta 96.1punkts. | Komisijas Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.702/2014 6.panta 2.punkts. | Noteikumu projekta 5.punkta 8.9.apakšpunkts. | Komisijas Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.702/2014 9.panta 2.punkta “c”apakšpunkts. | Noteikumu projekta 5.punkta 8.11.1.apakšpunkts. | Komisijas Regulas Nr.702/2014 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Ministru kabineta noteikumu projekts sagatavots, ņemot vērā Eiropas normatīvajos aktos un Līguma par Eiropas Savienības darbību noteiktās prasības.Eiropas Savienības pamatnostādnes par valsts atbalstu lauksaimniecības un mežsaimniecības nozarē un lauku apvidos 2014.–2020.gadam (Eiropas Savienības Oficiālais Vēstnesis, 2014.gada 1.jūlijs, C 204) (turpmāk – pamatnostādnes).Noteikumu 2.nodaļa „Lopkopības attīstībai”:Noteikumu 6.nodaļa „Atbalsts dalībai pārtikas kvalitātes shēmās”: Eiropas Komisijas lēmums Nr. N 169/2007 un SA.37695(2013) „Atbalsts lauksaimniecības produkcijas ražotājiem dalībai pārtikas kvalitātes shēmās”.Minēto lēmumu pagarinājuma termiņš – līdz 2019.gada 31.decembrim.Saskaņā ar Komisijas Regulu Nr.702/2014) tiks ieviestas atbalsta programmasnoteikumu 2.nodaļas „Atbalsts lopkopības attīstībai” pasākums „Atbalsts dzīvnieku darbspēju un ģenētiskās kvalitātes popularizēšanas pasākumiem”.Noteikumu 2.nodaļa „Atbalsts lopkopības attīstībai” veicināšanas atbalsta pasākums Eiropas Komisijai kopsavilkuma veidlapa tiks iesniegta saskaņā ar Komisijas Regula Nr.702/2014.  |
| Cita informācija | Nav. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Iekļauj informāciju atbilstoši instrukcijas 58.1.apakšpunktā noteiktajam |  Projekts šo jomu neskar. |  Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām |  Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par noteikumu projektu lauksaimnieku nevalstiskās organizācijas un zinātniskās institūcijas ir informētas, nosūtot noteikumu projektu elektroniski. |
| 2. | Sabiedrības līdzdalība projekta izstrādē | Noteikumu projekta izstrādē iesaistījās Lauksaimniecības Organizāciju sadarbības padome, biedrība „Zemnieku saeima”, Lauksaimniecības Statūtsabiedrību asociācija, Latvijas Lauksaimniecības kooperatīvu asociācija un šķirnes dzīvnieku audzētāju organizācijas – Latvijas Zirgaudzētāju biedrība, Latvijas Šķirnes zirgu audzētāju asociācija, Latvijas Šķirnes dzīvnieku audzētāju savienība, Cūku Ciltsdarba centrs, SIA Agrosels, Latvijas Aitu audzētāju asociācija, Latvijas Sīkdzīvnieku audzētāju biedrība “Trusis un citi”, Latvijas Gaļas liellopu audzētāju asociācija, Latvijas Holšteinas šķirnes lopu audzētāju asociācija, šķirnes saglabāšanas apvienība “Zilā govs”, Latvijas Zvērkopju asociācija, Savvaļas Dzīvnieku audzētāju asociācija, Latvijas Šķirnes trušu audzētāju asociācija, Latvijas Kazkopības biedrība un Lauksaimniecības pakalpojumu kooperatīvā sabiedrība „ABC PROJEKTS”. |
| 3. | Sabiedrības līdzdalības rezultāti | Noteikumu projekts apspriests Zemkopības ministrijas un Lauksaimnieku nevalstisko organizāciju konsultatīvās padomes 2015.gada 4.novembra sēdē.Lauksaimnieku nevalstisko organizāciju un Lauku atbalsta dienesta sniegtie priekšlikumi ņemti vērā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Nav. |

Zemkopības ministra J.Dūklavs

08.01.2016. 10:05

3490

B.Ingiļāvičute

67027661, Biruta.Ingilavicute@zm.gov.lv